ਹੋਮ ਆਫ਼ ਚਿਲਡਰਨ
ਹੋਮ ਆਫ ਚਿਲਡਰਨ 2015 ਦੀ ਇੱਕ ਪੰਜਾਬੀ-ਅੰਗਰੇਜ਼ੀ ਲਘੂ ਫਿਲਮ ਹੈ। ਇਸਦੇ ਨਿਰਦੇਸ਼ਕ ਇਸ਼ਾਨ ਸ਼ਰਮਾ ਹਨ ਅਤੇ ਇਹ ਜੱਸੀ ਸੰਘਾ ਦੁਆਰਾ ਲਿਖੀ ਹੋਈ ਹੈ। ਜੱਸੀ ਸੰਘਾ ਨੇ ਇਸ ਵਿੱਚ ਅਦਾਕਾਰੀ ਵੀ ਕੀਤੀ ਹੈ ਅਤੇ ਮੁੱਖ ਭੂਮਿਕਾ ਨਿਭਾਈ ਹੈ।

ਕਥਾਨਕ
ਫਿਲਮ ਛੋਟੇ ਜਿਹੇ ਬਸ ਦੇ ਸਫਰ ਦੇ ਦ੍ਰਿਸ਼ ਤੋਂ ਸ਼ੁਰੂ ਹੁੰਦੀ ਹੈ ਜਿਥੇ ਜੱਸੀ (ਮੁੱਖ ਪਾਤਰ) ਜ਼ਿੰਦਗੀ ਦੇ ਕਿਸੇ ਅਹਿਮ ਮੋੜ ਉੱਪਰ ਵਿਚਰਦੀ ਨਜ਼ਰ ਆਉਂਦੀ ਹੈ। ਉਸਦਾ ਸਫਰ ਇੱਕ ਯਤੀਮਖਾਨੇ ਜਾ ਕੇ ਮੁੱਕਦਾ ਹੈ। ਉਹ ਇਥੇ ਇੱਕ ਬੱਚਾ ਗੋਦ ਲੈਣ ਆਈ ਹੁੰਦੀ ਹੈ ਪਰ ਯਤੀਮਖਾਨੇ ਦਾ ਮਾਲਕ ਜਦ ਉਸਨੂੰ ਬੱਚੇ ਦੀ ਚੋਣ ਕਰਨ ਨੂੰ ਕਹਿੰਦਾ ਹੈ ਤਾਂ ਉਹ ਸ਼ਸ਼ੋਪਂਜ ਵਿੱਚ ਪੈ ਜਾਂਦੀ ਹੈ ਕਿ ਉਹ ਇੱਕ ਮੁੰਡੇ ਨੂੰ ਗੋਦ ਲਵੇ ਜਾਂ ਫਿਰ ਕੁੜੀ ਨੂੰ। ਇਤਫ਼ਾਕ ਵਜੋਂ, ਯਤੀਮਖਾਨੇ ਵਿਚਲਾ ਬੱਚਿਆਂ ਦੀ ਸਾਂਭ-ਸੰਭਾਲ ਕਰਨ ਵਾਲਾ ਛੁੱਟੀ ਉੱਪਰ ਹੁੰਦਾ ਹੈ। ਇਸਲਈ ਜੱਸੀ ਨੂੰ ਮਾਲਕ ਵਜੋਂ ਉਥੇ ਕੁਝ ਦਿਨ ਰੁਕਣ ਦੀ ਇਜ਼ਾਜ਼ਤ ਮਿਲ ਜਾਂਦੀ ਹੈ। ਯਤੀਮਖਾਨੇ ਵਿੱਚ ਰਹਿੰਦਿਆਂ ਉਸਦਾ ਉਥੋਂ ਦੇ ਸਾਰੇ ਬੱਚਿਆਂ ਨਾਲ ਪਿਆਰ ਪੈ ਜਾਂਦਾ ਹੈ। ਉਥੋਂ ਦੇ ਬੱਚੇ ਜੋ ਦੁਨੀਆ ਦੇ ਹਰ ਰਿਸ਼ਤੇ ਤੋਂ ਮਰਹੂਮ ਹਨ, ਜੱਸੀ ਵਿੱਚ ਇੱਕ ਮਾਂ ਨੂੰ ਮਹਿਸੂਸ ਕਰਦੇ ਹਨ। ਜੱਸੀ ਵੀ ਕੋਈ ਚੋਣ ਨਹੀਂ ਕਰ ਪਾਉਂਦੀ ਕਿ ਉਹ ਇੱਕ ਮਾਂ ਵਾਜੋਂ ਇੱਕ ਬੱਚੇ ਨੂੰ ਚੁਣ ਬਾਕੀਆਂ ਨਾਲ ਅਨਿਆਂ ਕਿਵੇਂ ਕਰੇ। ਇਸਲਈ ਉਹ ਉਥੇ ਸਦਾ ਲਈ ਰੁਕ ਜਾਂਦੀ ਹੈ।

ਕਾਸਟ 
 ਜੱਸੀ ਸੰਘਾ
 ਕਰਨਲ ਆਲਮਜੀਤ ਸਿੰਘ
 ਰੌਸ਼ਨੀ ਜੈਸਵਾਲ
 ਮਾਸਟਰ ਮਿਹਰਬਾਨ

ਪੰਜਾਬੀ ਲਘੂ ਫਿਲਮਾਂ